На основу члана 35 Статута Стрељачког савеза Војводине, управни одбор ССВ, на својој седници одржаној дана 06.03.2019, доноси

ПРАВИЛНИК О ФОРМИРАЊУ ЛИСТЕ ПРЕДЛОГА ЗА СТИПЕНДИРАЊЕ СТРЕЛАЦА ВОЈВОДИНЕ

Члан 1.

Овим Правилником се прописује начин бодовања и утврђивања предлога листе спортиста ССВ за стипендирање од стране покрајинског секретаријата за спорт, и то:

* Обавезе стипендиста
* Обавезе матичног клуба
* начин праћења резултата и испуњавања обавеза стипендиста и њихових клубова

Члан 2.

Предлог листе стипендиста садржи имена 6 такмичара, који у години у којој се додељује стипендија пуне 18 година и млађих.

Члан 3.

Рангирање се врши на основу:

* Броја бодова добијених кроз табелу за нивелацију резултата различитих категорија (мушкарци/жене) и дисциплина (пушка/пиштољ).
* Бодује се 5 најбољих квалификационих резултата са критеријумских такмичења ваздушним оружјем индивидуални наступ.
* Стручна комисија ће сваког децембра верификовати критеријумска такмичења за наредну годину и она ће бити објављена на сајту ССВ уз овај правилник и табелу за нивелацију.

Члан 4.

Такмичар са предлога листе за стипендирање, обавезан је да пре подношења листе покрајинском секретаријату, потпише изјаву којом прихвата одредбе овог Правилника.

Такмичар који не потпише изјаву брише се са листе предлога.

Члан 5.

Такмичар коме покрајински секретаријат одобри стипендију, има следеће обавезе:

* Да учествује на такмичењима из календара такмичења а пожењно на што више критеријумских за стипендије.
* Да се одазове на позив селектора и учествује на припремама и такмичењима репрезентације Србије.
* Да редовно тренира у складу са планом тренинга који је начинио индивидуални или клупски тренер и препорукама стручне комисије ССВ или стипендираног тренера.
* Да средства стипендије у највећем делу троши на своје спортско усавршавање у договору са клубом и индивидуалним тренером.
* Да се понаша у складу са кодексом спортске етике, спортског понашања и фер плеја.

Члан 6.

Обавезе клуба који има стипендираног спортисту су:

* Да контролише рад спортисте, његов напредак и да о томе извештава стручну комисију ССВ.
* Да у случају непоштовања уговора и овог правилника од стране стипендираног спортисте, о томе одмах обавести УО ССВ.
* Да стипендираном спортисти обезбеди све потребне услове за несметани рад у виду редовног тренинга, учешћа на такмичењима и потребног оружја, опреме и потрошног материјала.

Члан 7.

Овај правилник ступа на снагу даном доношења.

Председник ССВ

Алимпијевић Драган